**Tobias Forge** (født 3. mars 1981) er en svensk sanger, musiker og tekstforfatter. Han er leder, tekstforfatter og vokalist i det svenske bandet Ghost. Hans identitet som frontman i Ghost var skjult fram til 2017 da et søksmål fra hans tidligere bandmedlemmer avslørte identiteten. Tidligere har han vært medlem i bandene Repugnant og Crashdïet, under aliaset Mary Goore. 

I 2019 fikk Forge prisen «Platinagitarren», som deles ut av Svenska Tonsättares Internationella Musikbyrå (STIM), for sin eksepsjonelle suksess som musikkskaper. Juryen begrunnet tildelingen som følger: 

> «Kärt barn har många namn, så också 2019 års vinnare av Platinagitarren. Tobias Forge har under sin karriär antagit många musikaliska skepnader, inte minst genom bandet Ghost som nått exceptionella framgångar både i Sverige och internationellt. Med en fot stående stadigt på metalgolvet är Forge en tonsättare som tänjer på genregränserna, bland annat i samarbete med duon Salem al Fakir och tidigare Platinavinnaren Vincent Pontare. Med lika delar vision och hantverk skapar han musikmagi.»
> 
> 

Loudwire erklærte i 2019 Forge som tiårets metallartist

Tidlig musikkarriere
--------------------

Forges musikerkarriere begynte da han som tenåring startet blackmetal-prosjektet «Absurdum» i 1994; året etter endret han navnet på prosjektet til «Superior». Forge spilte gitar i bandet, under aliaset «Don Juan Leviathan». Superior spilte kun inn tre demo-sanger før de avsluttet prosjektet i 1997. I en kort periode i 1994 var Forge også en del av bandet Malign.

I 1998 ble Forge frontfigur i det svenske death metal-bandet Repugnant, under aliaset Gary Moore. Hans framtidige Ghost-kollega Gustav Lindström spilte også i Repugnant,. Repugnant spilte inn et studioalbum, som ble utgitt to år etter bandet ga seg i 2004. I perioden 2000–2002 var Forge også gitarist i glammetalbandet Crashdïet, igjen under aliaset Mary Goore. En tid spilte også gitar i punkrockbandet Onkel Kånkel.

Fra 2002 til 2008 var han gitarist, og for første gang vokalist, for det svenske poprockbandet Subdivision. Det var i dette bandet de to framtidige bandmedlemmene i Ghost, Martin Persner og Gustaf Lindström spilte. Sammen med Persner og et annet framtidig bandmedlem i Ghost, spilte han i bandet Magna Carta Cartel fra 2006 til 2010.  Forge spilte gitar og bass, før bandet gikk inn i en pause da de startet å fokusere på Ghost. Persner ville starte opp bandet igjen i 2016 etter å ha forlatt Ghost.

Ghost
-----

I 2006 startet Tobias Forge prosjektet som senere skulle bli til bandet Ghost. Under liveopptredener var Forge frontfigur og vokalist under aliaset «Papa Emeritus». Han kledde seg også ut med paveregalier og ansiktsmaling. I studio sto Forge for alle instrumenter bortsett fra trommer og samtlige vokalspor, på Ghosts første album *Opus Eponymous*. Han har senere utviklet en rekke andre aliaser basert på Papa Emeritus, som han har brukt i forbindelse med Ghost-opptredener siden 2010. Per 2022 har Forge opptrådt som Papa Emeritus, Papa Emeritus II, Papa Emeritus III, Cardinal Copia, Papa Emeritus IV og Papa Nihil.

Han klarte lenge å holde sin egentlige identitet skjult, men ble identifisert da tidligere bandmedlemmer i Ghost reiste søksmål mot ham med krav om royalties. De hevdet han hadde tilbakeholdt informasjon om bandets økonomi og latt være å betale andre medlemmer av gruppen penger de hadde krav på. De anklaget ham videre for å prøve å gjøre Ghost om til et solo-prosjekt. Forge hevdet derimot at det aldri hadde vært etablert et partnerskap imellom bandmedlemmene og ham selv, og at de var betalt fast lønn som «innleide musikere», og videre at Ghost var hans eget solo-prosjekt. Saken endte med et utenomrettslig forlik.

Annet arbeid
------------

Under aliaset «Papa Emeritus III» var han gjestemusiker på Candlemass' vinyl-utgivelse av *«*House of Doom». Som «Cardinal Copia» opptrådte han 14. juni 2018 sammen med medlemmene av Candlemass og Vargas and Lagola i en live-fremføring av sangen Enter Sandman, under en seremoni som hedret Metallica i forbindelse med at bandet ble tildelt Polar Music Prize. Tilstede i salen var Carl XVI Gustav av Sverige, og dronning Silvia av Sverige.

Han brukte også aliaset «Cardinal Copia» under en gjesteopptreden med det tyske bandet Emigrate, på sangen «I'm not Afraid» som er hentet fra deres album *A Million Degrees*. Den 22. januar 2021 fremførte «Papa Emeritus IV» og bandet the Hellacopters en cover-versjon av sangen «Sympathy for the Devil» i det svenske tv-programmet *På Spåret*.

«Papa Emeritus IV» gikk også ut på baseballarenaen Guaranteed Rate Field, for å kaste det første seremonielle kastet under kampen mellom Chicago White Sox og Cleveland Guardians den 22. september 2022.

Forge hadde også en gjesteopptreden som skuespiller i Netflix-serien *Clark* i 2022.

Privatliv
---------

Forge er gift med Boel Maria Elizabeth Forge, og er far til tvillingene Morris og Minou. Hans datter synger i sangen «Ashes» på Ghosts album *Prequelle*.

Han hadde et nært forhold til sin bror Sebastian, som tidlig introduserte filmer og musikk som Siouxsie and the Banshees, Kim Wilde, Rainbow, Kiss og Mötley Crüe for Tobias Forge. Broren døde av en hjertesykdom 12. mars 2010, samme dag som Ghost publiserte sine første sanger på Myspace.

Som tenåring var han interessert i satanisme, og har uttalt at det var dels stemoren hans, og dels en streng og svært religiøs lærer, som drev ham inn på det sporet.

Referanser
----------

1. 1 2   Sveriges befolkning 2000, oppført som Forge, Tobias Jens, besøkt 18. november 2022[Hentet fra Wikidata]
2. ↑   sverigesradio.se, besøkt 29. mai 2023[Hentet fra Wikidata]
3. ↑  «Tobias Forge (a.k.a. Papa Emeritus): 'Ghost Was Never Formed As A Band'». *Blabbermouth.net*. 22. april 2017. Besøkt 19. mai 2017.
4. 1 2  «Tobias Forge får Stims Platinagitarr 2019». *Stim* **(svensk)**. 14. november 2019. Besøkt 13. oktober 2022.
5. ↑  Hartmann, Graham HartmannGraham. «Ghost's Tobias Forge Is the Metal Artist of the Decade». *Loudwire* **(engelsk)**. Besøkt 13. oktober 2022.
6. ↑  Mills, Matt (14. april 2022). «This is every band Tobias Forge was in before Ghost». *loudersound* **(engelsk)**. Besøkt 13. oktober 2022.
7. ↑  Blabbermouth (27. mai 2018). «TOBIAS FORGE Laments Lack Of Success For Pre-GHOST Outfit REPUGNANT: 'If I Look Back On How I Did Things, It Was Unprofessional'». *BLABBERMOUTH.NET* **(engelsk)**. Besøkt 13. oktober 2022.
8. 1 2 3 4 5  «Ghost: The True Story of Death, Religion and Rock & Roll Behind Metal's Strangest Band». *Revolver* **(engelsk)**. 29. mai 2018. Besøkt 13. oktober 2022.
9. ↑  Radio, Sveriges. «Tobias Forge - Sommar & Vinter i P1». *sverigesradio.se* **(svensk)**. Besøkt 13. oktober 2022.
10. ↑  «Ghost of a Chance: A New Paradigm for Pop Music Success?». *HuffPost* **(engelsk)**. 9. januar 2014. Besøkt 13. oktober 2022.
11. ↑  «Ghost Unmasked: Nameless Ghoul Known as Omega Reveals His Identity, His Name Is Martin Persner». *www.ultimate-guitar.com* **(engelsk)**. Besøkt 13. oktober 2022.
12. ↑  Childers, Chad ChildersChad. «Ex-Nameless Ghoul From Ghost Identifies Self, Reveals New Band». *Loudwire* **(engelsk)**. Besøkt 13. oktober 2022.
13. ↑  «Ghoul Intentions: Ghost B.C. Talk New Album, 'Infestissumam,' and Living in the Past | GuitarWorld». *web.archive.org*. 16. februar 2016. Archived from the original on 16. februar 2016. Besøkt 13. oktober 2022. CS1-vedlikehold: Uheldig URL (link)
14. ↑  Blabbermouth (22. april 2017). «TOBIAS FORGE (a.k.a. PAPA EMERITUS): 'GHOST Was Never Formed As A Band'». *BLABBERMOUTH.NET* **(engelsk)**. Besøkt 13. oktober 2022.
15. ↑  Aldersladepublished, Merlin (8. mars 2022). «Ghost: the definitive guide to every member of their universe». *loudersound* **(engelsk)**. Besøkt 13. oktober 2022.
16. ↑  Blabbermouth (6. april 2017). «Former GHOST Members Accuse Singer Of Trying To 'Shamelessly' Turn 'Band' Into 'Solo Project'». *BLABBERMOUTH.NET* **(engelsk)**. Besøkt 13. oktober 2022.
17. ↑  Childers, Chad ChildersChad. «Ghost Frontman Claims 'No Legal Partnership' Existed With Bandmates». *Loudwire* **(engelsk)**. Besøkt 13. oktober 2022.
18. ↑  Blabbermouth (10. mai 2018). «GHOST's TOBIAS FORGE To Guest On 10-Inch Vinyl Version Of CANDLEMASS's 'House Of Doom'». *BLABBERMOUTH.NET* **(engelsk)**. Besøkt 13. oktober 2022.
19. ↑  Blabbermouth (14. juni 2018). «METALLICA Honored With POLAR MUSIC PRIZE; GHOST And CANDLEMASS Members Perform 'Enter Sandman' (Video)». *BLABBERMOUTH.NET* **(engelsk)**. Besøkt 13. oktober 2022.
20. ↑  «Hear Ghost's Cardinal Copia Croon on Rammstein Side Project Emigrate's New Song». *Revolver* **(engelsk)**. 30. november 2018. Besøkt 13. oktober 2022.
21. ↑  Hartmann, Graham HartmannGraham. «Ghost's Papa Emeritus IV Makes First TV Appearance, Sings the Rolling Stones' 'Sympathy for the Devil'». *Loudwire* **(engelsk)**. Besøkt 13. oktober 2022.
22. ↑  Cohen, Jonathan (23. september 2022). «Ghost's Papa Emeritus IV Throws Out the First Pitch at Chicago White Sox Game». *SPIN* **(engelsk)**. Besøkt 13. oktober 2022.
23. ↑  «See Ghost's Tobias Forge Get Beaten With Fiddle in New Netflix Show». *Revolver* **(engelsk)**. 5. mai 2022. Besøkt 13. oktober 2022.
24. ↑  «Ghost - Prequelle» **(engelsk)**. Besøkt 13. oktober 2022.

Eksterne lenker
---------------

* (en) Offisielt nettsted Rediger på Wikidata

* (en) Tobias Forge – kategori av bilder, video eller lyd på Commons Rediger på Wikidata
* (en) Tobias Forge på Internet Movie Database Rediger på Wikidata
* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

* (en) Tobias Forge på Discogs Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** Discogs **·** Discogs **·** Discogs **·** Discogs **·** Discogs **·** Discogs **·** Discogs **·** Discogs **·** Discogs
 |